Posvetna molitva Srcu Isusovu 
Moli se na blagdan Krista Kralja 


Isuse preslatki, * Otkupitelju ljudskog roda, * pogledaj 
na nas, * pred oltarom tvojim preponizno prostrte. * 
Tvoji smo, * tvoji hoćemo da budemo; * a da 
uzmognemo s tobom što čvršće biti sjedinjeni, * evo se 
danas svaki od nas * drage volje posvećuje * 
presvetomu Srcu tvojemu. * Tebe, istina, mnogi nisu 
nikada spoznali; * tebe su, * prezrevši zapovijedi tvoje * 
mnogi odbacili. * Smiluj se na jedne i na druge, * 
predobrostivi Isuse, * i sve ih pritegni * k svetomu Srcu 
svojemu. * Kralj budi, Gospodine, * ne samo vjernima, * 
koji se nisu nikada * odmetnuli od tebe, * nego i 
rasipnim sinovima, * koji su te ostavili: * učini, da se 
ovi * u kuću očinsku brzo povrate, * da od bijede i 
glada ne poginu. * Kralj budi onima, * koje ili kriva 
mnijenja zavaravaju, * ili nesloga rastavlja: * prizovi ih 
natrag k luci istine * i k jedinstvu vjere, * da naskoro 
bude * jedno stado i jedan pastir! * Kralj budi svim 
onima, * koji se još u tami krivoboštva ili islama nalaze, 
* ine krati se privesti ih * u svijetlo i kraljevstvo svoje. 
* Svrni napokon milosrdne oči svoje * na potomke 
onoga naroda, * koji je tako dugo bio narod izabrani; * 
a krv, nekoć na njih izazvana, * neka sada i na njih sađe 
* kao otkupnina i vrelo života. * Udijeli, Gospodine, 
Crkvi svojoj * sigurnu i potpunu slobodu; * udijeli svim 
narodima mir i red; * učini, da s obadva stožera zemlje 
* jedan odliježe glas: * Budi hvala Božanskomu Srcu, * 
po kojem nam je stečeno spasenje! * Njemu slava i čast 
u vijeke. 


P. Amen. 


(stari propisi: na blagdan Krista Kralja pri javnoj obnovi posvete u crkvi 
oprost 7 godina, a potpuni oprost tko se ispovjedi i taj dan pričesti) 


(iz molitvenika Srce Isusovo spasenje naše, Zagreb 1946.; S dopuštenjem 
Nadb. Duh. Stola od 22. ožujka 1946., br. 2384 i Poglavarstva Hrvatske 
Pokrajine Družbe Isusove od 8. ožujka 1946., br. 48; deveto posve 
preuređeno izdanje) 


